### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. december 2024 har vedtaget Magistratens foranstående indstilling af 26. november 2024.

Enhedslisten de Rød-Grønnes byrådsgruppe kunne ikke tiltræde indstillingen.

###

Offentlig fremlæggelse af forslag til Lokalplan nr. 1201, Boliger på [adresse] 2 i [adresse], og tillæg nr. 174 til Kommuneplan 2017.

### Resume

Planområdet er ca. 7000 m2, privat ejet og beliggende i byzone i [adresse] nord for [adresse].

Lokalplanen er udarbejdet efter anmodning fra den private grundejer. Formålet med lokalplanen er at give mulighed for at nedrive eller delvist bevare eksisterende bebyggelse og opføre tæt/lav boliger og eventuelt erhverv i form af serviceerhverv.

Lokalplanen giver mulighed for en bebyggelsesprocent på maksimalt 62 og en maksimal bygningshøjde på 8,5 meter i to etager, hvoraf den øverste etage skal være en tagetage.

Der skal etableres grønne kantzoner samt grønne private og fælles opholdsarealer. En række nye træer, buske og lavninger til regnvandshåndtering skal bidrage med rekreativ kvalitet til området.

Lokalplanforslaget er i overensstemmelse med kommuneplanens mål, men ikke med kommuneplanens rammer. Der er udarbejdet et kommuneplantillæg, der primært giver mulighed for en højere bebyggelsesprocent. Der har fra den 1. til den 26. oktober 2021 været en forudgående offentlig høring, hvor der kom fire høringssvar. Der er delvist taget højde for høringssvarene i planerne.

Lokalplanen er en B-lokalplan, hvilket betyder at byrådet behandler planen som forslag, mens den endelige vedtagelse uddelegeres til Teknik og Miljø.

### Beslutningspunkter

Det indstilles, at

1) forslag til lokalplan 1201 godkendes til offentlig fremlæggelse.

2) forslag til tillæg nr. 174 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 26-11-2024

Gerda Danielsen: 8

Fremsendes til [adresse] med bemærkning, at Magistraten i mødet den 26. november 2024 anbefaler, at byrådet tiltræder Magistratsafdelingen for Teknik og Miljøs indstilling af 8. november 2024.